Este dissabte tindrà lloc una visita guiada pel patrimoni industrial del Port de Sagunt
23 de novembre 2017

![](/media/vtsgxm1k/46img_0275_cuerpo.jpg)  
  

Els actes de commemoració del centenari de la Companyia Siderúrgica del Mediterrani, que ja van començar en el passat mes d'abril, continuen este cap de setmana. Concretament, per al dissabte 25 de novembre, s’ha programat una visita guiada pel patrimoni industrial del Port de Sagunt, que partirà de la rotonda de l'Hospital Vell a les 12 h, i tindrà una durada aproximada de dues hores.  
  
És imprescindible reservar plaça, a través de les oficines de turisme de la plaça Cronista Chabret a Sagunt (962 655 859), o de l'avinguda Mediterrani al Port de Sagunt (962 690 402), ja que s'organitzaran grups de 50 persones per guia.  
  
Els actes estan emmarcats en el programa _100 Anys de Siderúrgia_, una sèrie d'actes commemoratius del centenari de la Companyia Siderúrgica del Mediterrani, que s’estan realitzant al llarg de tot l'any. Inclouen taules redones, conferències, visites guiades pel patrimoni industrial, exposicions, projeccions de pel·lícules, actuacions musicals, teatrals i la presentació d'un numero especial de la revista Braçal, dedicat al centenari de la siderúrgia.  
  
El programa està organitzat per l'Ajuntament de Sagunt i el Centre d’Estudis del Camp de Morvedre, en col·laboració amb entitats com CCOO, UGT, CGT, _Fundación Trabajadores de la Siderurgia,_ ArcelorMittal, AMIMO, APIVA, Amics d'Aprenents, UNESID, Associació de Patrimoni Industrial del Port de Sagunt, Cinema Club Nautilus, _Unión Musical Porteña_, Lira Saguntina, Autoritat Portuària i Passió per Sagunt.

*   [](http://www.facebook.com/sharer.php?u=https://aytosagunto.es/va/actualitat/este-dissabte-tindra-lloc-una-visita-guiada-pel-patrimoni-industrial-del-port-de-sagunt-2/ "Facebook")
*   [](http://twitter.com/share?url=https://aytosagunto.es/va/actualitat/este-dissabte-tindra-lloc-una-visita-guiada-pel-patrimoni-industrial-del-port-de-sagunt-2/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-dissabte-tindra-lloc-una-visita-guiada-pel-patrimoni-industrial-del-port-de-sagunt-2/ "Linked In")
*   [](mailto:?body=https://aytosagunto.es/va/actualitat/este-dissabte-tindra-lloc-una-visita-guiada-pel-patrimoni-industrial-del-port-de-sagunt-2/)